  Майя Бывальцева 1-тӥ куарусёнэ Удмуртилэн тӧроезлэсь ужзэ огдырлы быдэсъясь Александр Бречалов Якшур- Бӧдьяысь шоръёзо школаын Батырлыкъя урок ортчытӥз. 6-тӥ «А» классын дышетскисьёсын со эшсылэсь геройлыко луэмзэ тодаз вайиз, нылаш эшсэ утён понна аслэсьтыз улонзэ сётӥз. Шимучыр 24-тӥ инвожое 2015-тӥ арын луиз. Соку 10 аресъем Александра Вахрушева Бӧдьяысь тыметын вал. Ярдурын гылӟыса вуэ усем уяны быгатӥсьтэм Ольга Вахрушеваез адӟыса, Александра юрттыны бызиз. Со ачиз но уяны уг быгаты вал, но Ольгалы берпуметӥозь юрттыны выриз. Сое выллань донгыса, ачиз ву улэ кошкиз, воньдӥз но выйиз. Александра Вахрушеваез кун данъетэн — Мужество орденэн пусйизы. Мон семьяеныз тодматски, анаеныз, атаеныз, апаеныз, туж потэ, тӥ сое но солэсь лэсьтэмзэ тодады мед возёды шуыса Александр БречаловУлосвыл кивалтӥсь пусйиз, нылаш зэмос геройлыко уж лэсьтӥз шуыса, пиналъёслы классазы шуныт кусыпъёс возьыны, дышетӥсьёссэс но анай-атайёссэс гажаны сӥзиз. Удмуртилэн тӧроезлэсь ужзэ быдэсъясь школаын Тодонлык нуналлы сӥзем сӥё-дано ужрадэ но пыриськиз. Александр Бречалов дышетскисьёслэн возьматонзы зэмос праздник луиз но со отын капчи мылкыд басьтӥз шуыса пусйиз. Тодэ вайытом, 1-тӥ куарусёнэ улосвыл кивалтӥсь Селычкаысь выль нылпи садэз сӥё-дано усьтон ужрадэ но пыриськиз. Тегъёс: Дышетон Удмуртия пиналъёс школаос АлександрБречалов Якшур-Бӧдья  